ועדת הכספים, כנסת 25, פרוטוקול מספר 29, 2023-01-10 00:00

משה גפני: אני פותח את ישיבת ועדת הכספים

משה גפני:  אנחנו עוסקים במינוי מנהל כללי לכנסת בהתאם לסעיף 12 ולסעיף 41 לחוק שירות המדינה (מינויים), התשי"ט-1959

משה גפני:  אני מקדם בברכה את יושב-ראש הכנסת

משה גפני:  אני מבקש להזכיר שבשבוע שעבר אישרנו נוהל של בחירת מנכ"לים לכנסת, לנשיא המדינה ולמבקר המדינה, ועכשיו אנחנו עוסקים בעניין של מינוי מנכ"ל לכנסת

משה גפני:  אדוני יושב-ראש הכנסת, מה אתה מציע לנו?      

אמיר אוחנה: קודם כול, אני מודה לך, אדוני היושב-ראש, על קיום הדיון הזה

אמיר אוחנה:  אני מודה לכל חברות וחברי הוועדה שהגיעו לכאן

אמיר אוחנה:  מה שאני מציע לכם זה לקבל את ההצעה שלי לבחור את ניצב בדימוס משה צ'יקו אדרי למנכ"ל הכנסת

אמיר אוחנה:  אני אתחיל מכמה מילים פורמליות ולאחר מכן כמה מילים אישיות יותר

אמיר אוחנה:       קודם כול, פורמלית אין מחלוקת שלניצב בדימוס אדרי יש הרקע, היכולות בכל תפקיד ניצב שהוא עשה – והוא מילא כמה וכמה תפקידים כאלה: ראש אגף התנועה, מפקד מחוז תל-אביב, מפקד מחוז ירושלים – בכל תפקיד כזה הוא ניהל מספר אנשים גדול הרבה יותר מאשר הוא יצטרך לנהל כאן בכנסת

אמיר אוחנה:  כמנכ"ל המשרד לביטחון הפנים הוא ניהל תקציב של 19 מיליארד שקל בשנה

אמיר אוחנה:  כאן בכנס התקציב מתקרב למיליארד

אמיר אוחנה:  זה ברמה הפורמלית

אמיר אוחנה:       ברמה האישית אני מביא היום מועמד שיכול להצעיד את הכנסת קדימה הרבה מאוד

אמיר אוחנה:  ראיתי מקרוב כשר את היכולות של צ'יקו כמנכ"ל והתרשמתי מאוד

אמיר אוחנה:  איך נהוג לומר בשפת העם? בולדוזר

אמיר אוחנה:  ממש כך

אמיר אוחנה:  איש שיש לו יכולות להניע תהליכים, מכיר היטב את המטריה הממשלתית ואני מאוד שלם עם ההצעה הזאת

אמיר אוחנה:  אתם יודעים שגם המשטרה כמו הכנסת במידה רבה מאוד נתונה לפיקוח ולבקרה, גם המשרד לביטחון הפנים

אמיר אוחנה:  הדברים ידועים, כל אחד יכול לראות אותם

אמיר אוחנה:       כשר לביטחון הפנים הוגשה תלונה לנציב שירות המדינה על אמירה לא נאותה שכביכול נאמרה מפיו של המנכ"ל בדיון שעסק בצמצום פערים

אמיר אוחנה:  אני מדבר על אמירה שכביכול נאמרה בהקשר של יוצאי אתיופיה

אמיר אוחנה:  אני יכול לומר לכם שגם צ'יקו וגם אני הצטערנו מאוד לשמוע את הדבר הזה כי שנינו עסקנו באמת בצמצום פערים

אמיר אוחנה:  אני גם בתפקידי כשר משפטים וגם בתפקידי כשר לביטחון הפנים הבאנו למשל לירידות מאוד משמעותיות בנושא של אכיפת יתר – צמצום של 50% במעצרים של בני נוער יוצאי אתיופיה

אמיר אוחנה:  לכן זה לא דבר שמשקף בכלל את מר אדרי

אמיר אוחנה:  בכל התפקידים שלו הוא שירת לצד יוצאי אתיופיה ופעל כדי לגשר על הפערים, לצמצם את הפערים

אמיר אוחנה:  זה דבר מאוד לא מאפיין

אמיר אוחנה:  אני חושב שהאמירה לא הייתה נאותה ולכן התריתי בפניו ויש התראה שנתתי לו כשר לביטחון הפנים

אמיר אוחנה:   במכלול של הדברים כנסת ישראל תרוויח אחרי תקופה די ארוכה

אמיר אוחנה:       למעשה, באופן פורמלי מאז 13 בדצמבר אנחנו בלי מנכ"ל מתפקד

אמיר אוחנה:  כידוע לכל חברי הכנסת הרבה מאוד דברים שממתינים לטיפול, ולדעתי, מר אדרי הוא האדם הנכון במקום הנכון

אמיר אוחנה:  אני הייתי מבקש שחברי הוועדה יאשרו את המינוי שלו פה אחד

משה גפני: תודה רבה, אדוני יושב-ראש הכנסת

משה גפני:  גברתי היועצת המשפטית, לפי הנוהל צריך לדעת האם בדקתן האם יש ניגוד עניינים בנושא המינוי של מר אדרי

שגית אפיק: אני אתייחס קצת לסמכות הוועדה

שגית אפיק:  בהתאם לחוק שירות המדינה (מינויים) הממשלה ממנה מנכ"לים למשרדי ממשלה, לפי הצעתו של השר הרלוונטי

שגית אפיק:  לגבי הכנסת החוק קובע שלעניין מינוי מנכ"ל הכנסת ליושב-ראש הכנסת יש הסמכויות של השר, לוועדת הכספים יש הסמכויות של הממשלה ושל ועדת השירות

שגית אפיק:  סמכויות דומות יש לוועדה - -     

משה גפני: חוץ מסמכויות הממשלה יש לי עוד כמה דברים לעשות

שגית אפיק: זה רק ביחס למנכ"ל, אדוני היושב-ראש

שגית אפיק:       החל משנת 2006 כשהוחלט על יצירת תפקיד חדש של מנכ"ל הכנסת יושב-ראש הכנסת פנה בבקשה ליושב-ראש ועדת הכספים של הכנסת עם מועמד, ומאז התפתח הנוהג שלפיו הוועדה דנה בהתאם לקורות החיים

שגית אפיק:  לאחרונה ועדת הכספים קבעה נוהל שמסדיר את הליך מינוי המנכ"לים, ולמעשה, זאת הפעם הראשונה שאתה מפעיל ופועל בהתאם לנוהל הזה

שגית אפיק:  לכן הוגשו כל המסמכים מבעוד מועד לחברי הוועדה

שגית אפיק:  אנחנו עברנו על המסמכים האלה, אנחנו עברנו על הנושאים של חשש לניגוד עניינים ושאלות של משמעת

שגית אפיק:  הבחינה שלנו לא העלתה מניעה משפטית לאישור המינוי

שגית אפיק:  למעשה, היושב-ראש סקר בפניכם גם נושאים שונים מעברו של המועמד כדי שתהיה בפניכם התמונה המלאה

שגית אפיק:  לוועדה יש שיקול דעת רחב מאוד

שגית אפיק:  אנחנו שוחחנו על כך גם כשעשינו את הנוהל, ואתם רשאים לשקול את הקריטריונים השונים של השכלה, ניסיון, תכונות אישיות, כישורי ניהול וכיוצא בזה

שגית אפיק:  זה לפתחכם בהתאם לחומר שלפניכם ובהתאם למה שאמר יושב-ראש הכנסת לגבי המועמד שלו

משה גפני: תודה רבה

משה גפני:  בבקשה, חבר הכנסת אופיר כץ

אופיר כץ: תודה רבה, אדוני היושב-ראש, אני רוצה לברך על המינוי המסתמן של המנכ"ל המיועד

אופיר כץ:  אני חותם על כל מילה שהיושב-ראש אמר לגביו

אופיר כץ:  אני מכיר את צ'יקו, עבדנו יחד במשרד לביטחון פנים בהתחלה כמפקד מחוז ואחרי זה כמנכ"ל, ואני מעיד שמדובר באיש ניהול ברמות הכי גבוהות שיצא לי לעבוד בהן – גם לדחוף ולקדם דברים, לחשוב מחוץ לקופסה, היחס שלו לעובדים – שהוא מסתכל על כל עובד ועובד בגובה העיניים והדלת שלו הייתה פתוחה תמיד לכולם

אופיר כץ:  גם כשעברנו תקופה לא פשוטה עם הוועד צ'יקו ידע לפתור את הדברים באישיות החמה והלבבית שלו

אופיר כץ:  וזה חשוב ובמיוחד גם כמובן בבית הזה

אופיר כץ:  אם וכאשר הוועדה תאשר הכנסת תתברך במנכ"ל יוצא מן הכלל

אחמד טיבי: זה על חודו של קול, אגב

אופיר כץ: הוא אחד האנשים המקצועיים יותר שעבדתי איתם בשירות הציבורי

אופיר כץ:  לפני שנבחרתי לכנסת עבדתי בכמה משרדי ממשלה וכששמעתי על המינוי שימח אותי מאוד, וזה גם טוב לבית הזה

אופיר כץ:  אז אם מישהו עוד מתלבט אני ממליץ מחום להצביע בעד מינויו של צ'יקו למנכ"ל הכנסת

משה גפני: תודה רבה

משה גפני:  חבר הכנסת מיכאל ביטון, בבקשה

מיכאל ביטון: אני רוצה לברך גם את יושב-ראש הכנסת על הגעתו לוועדת כספים, ולהציע שנתמוך במינויו של צ'יקו

מיכאל ביטון:  אני מעריך אדם שגם אם הייתה לו איזושהי מעידה הוא מתקן בלב שלם וביושרה

מיכאל ביטון:  הוא התבטא והביע צער על מה שקרה

מיכאל ביטון:  הכנסת היא בית שבו מועסקים הרבה מבני הקהילה האתיופית ואפשר לתקן ולהראות בדיוק את הדבר המעשי גם בתפקיד הרם שהוא הולך לכהן בו

מיכאל ביטון:       אני הולך לתמוך בו כי הוא קצין בגולני

מיכאל ביטון:  אלה הנימוקים שלי

אמיר אוחנה: גם זה נכון

משה גפני: חבר הכנסת ואטורי

ניסים ואטורי: אמיר אוחנה, חברי, יושב-ראש הכנסת, קודם כול הבחירה שלך היא ראויה

ניסים ואטורי:  תכף גם הוועדה תבחר

ניסים ואטורי:  אני לא יודע אם יש לי זכות בחירה אבל באתי לחזק ולתמוך בבחירה הזאת

ניסים ואטורי:  צ'יקו הוא אדם שנתן עבודה והוכיח את עצמו עשרות שנים בפעילות מבצעית, פיקודית וניהולית

ניסים ואטורי:  לדעתי, הוא יעשה את זה בצורה הנכונה ביותר, ואני מאחל בהצלחה בהמשך אחרי שנצביע לו

משה גפני: תודה רבה

משה גפני:  חבר הכנסת טיבי, בבקשה

אחמד טיבי: תודה רבה, אדוני, כחבר כנסת ותיק מקובל שכשיושב-ראש הכנסת מביא הצעה למינוי מנכ"ל שהוא משרת אמון אני לא מכיר מצב שההצעה לא התקבלה או שהיו לה התנגדויות

אחמד טיבי:  אני מניח שכך יהיה גם הפעם

אחמד טיבי:  אני מכבד את בקשת היושב-ראש

אמיר אוחנה: תודה

משה גפני: תודה רבה

משה גפני:  חבר הכנסת סולומון

משה סולומון: אנחנו מכירים את צ'יקו מהרבה מאוד מקומות, ואדם שמגיע עם רקורד כמו שלו זה מבורך, בטח כשאתה מגיע מכוחות הביטחון ועוסק בביטחון ישראל יש לך ערנות

משה סולומון:  אני אגיד גם שבמקום שבעלי תשובה עומדים צדיקים גמורים אינם עומדים

משה סולומון:  אני רוצה להוסיף שזה בעצמו דוגמה למופת ודוגמה אישית מצוינת כי אנחנו מבינים שאף אחד חף מטעויות, ולכולם יש מעידות כאלה ואחרות

משה סולומון:  כולנו כאן נתונים לזה

משה סולומון:  העובדה שאמירות כאלה יוצאות היא חשובה מאוד

משה סולומון:  אני בהחלט תומך בהצעה הזאת וחושב שהיא תהווה גם תקווה לבאים בתור בהרבה מאוד תפקידים ציבוריים

משה סולומון:  תודה רבה ובהצלחה גדולה מאוד

אחמד טיבי: אדוני היושב-ראש גפני, אני התאפקתי לא לומר משפט אבל אני לא יכול

אחמד טיבי:  כששר משטרה לשעבר מביא למינוי קצין משטרה בכיר לשעבר, האם זה תלוי בהרכבה הנוכחי של הכנסת?      

משה גפני: אז מה?      

טלי גוטליב: לא ברור

טלי גוטליב:  הבנתם את השאלה? מישהו הבין את השאלה?      

קריאה: לא ברורה

משה גפני: אמרתי ואני חוזר ואומר: יש חברי כנסת טובים ויש פחות טובים, יש קציני משטרה טובים ויש פחות טובים - -     

קריאה: יש טובים וטובים יותר

משה גפני: טובים וטובים יותר – איך שתנסח את זה

משה גפני:  אז אנחנו צריכים להחליט

משה גפני:  אם הוא טוב אנחנו נצביע בעדו

משה גפני:       הודיה, יושבת-ראש ועד העובדים, בבקשה

הודיה קין: תודה רבה, אדוני היושב-ראש, הזדמנות בשם כל עובדי הכנסת, קודם כול, לך, אדוני היושב-ראש, לאחל לך בהצלחה רבה בעמידה בראש הבית הזה; וגם לך – אני יכולה להגיד, המיועד, המינוי – בהצלחה רבה

הודיה קין:  זה יום שהוא תמיד מרגש עבור עובדי הכנסת

הודיה קין:  זאת התחלה חדשה והזדמנויות

הודיה קין:       מהכובע שלי כוועד עובדים אני יכולה להגיד – ואני מניחה שחברי הכנסת יסכימו איתי – שיש פה הון אנושי מאוד מיוחד, מקצועי, מגויס ומחויב; ויחד עם העשייה העשירה שלך שאתה מביא איתך אני בטוחה שאפשר יהיה להמשיך להצעיד את הכנסת כארגון קדימה, וכמובן, להכיר ולהוקיר את ההון האנושי הזה בצמתים שונים

הודיה קין:  על זה עוד נדבר בפורום יותר מצומצם

הודיה קין:  שמחתי לשמוע את דברי חבר הכנסת אופיר כץ על הניסיון מהמשרד לביטחון הפנים

הודיה קין:  אני מאחלת לנו שנמשיך במסורת של הכנסת של שיתוף פעולה פורה ויחס מכבד בין הנהלה לוועד העובדים תוך איזון נכון בין הצרכים של הכנסת לעובדים

הודיה קין:  השולחן הזה כוועדת השירות ידע גם מחלוקות, ואני מאחלת לעצמנו - -     

משה גפני: שלא יהיה משעמם כל כך

הודיה קין: כן, אבל אני מאחלת עדיין שנהיה פה רק באירועים חגיגיים כאלה

הודיה קין:  אז בהצלחה רבה

אמיר אוחנה: תודה רבה

משה גפני: תודה רבה

משה גפני:  חבר הכנסת דלל

אליהו דלל: בהצלחה, צ'יקו, אתה ראוי, אנחנו תומכים בך

אליהו דלל:  שיהיה בהצלחה

משה גפני: תודה רבה

משה גפני:  יש עוד מישהו שרוצה להגיד?      

אחמד טיבי: צריך להגיד מילה טובה על המנכ"ל היוצא גיל

אחמד טיבי:  אף אחד לא הזכיר את זה

אחמד טיבי:  מגיעות לו כל התודות

אחמד טיבי:  הוא שירת את כלל חברי הכנסת באופן אישי, ישיר, גם הצוות שלו

אחמד טיבי:  לכן מגיעה לו תודה

משה גפני: מאה אחוז

משה גפני:      רבותיי, אני מבקש לומר שאני כמובן תומך במינוי הזה של מר אדרי

משה גפני:  הדברים שנאמרו כאן הם נכונים

משה גפני:  השולחן הזה של ועדת הכספים או ועדת השירות – אנחנו נעמוד לצדך בעבודה הלא קלה של ניהול הכנסת עם כל הרגישויות

משה גפני:  כמו שהודיה אמרה היו הרבה בעיות בדברים שהגיעו לכאן לדיון בנושא של העובדים

משה גפני:  אנחנו מתפללים לקדוש ברוך הוא שתהיה לך סיעתא דשמיא ותוכל לעשות את העבודה כפי שצריך כי יש בזה הרבה מאוד אתגרים ונושאים

משה גפני:  הכול פה נמצא תחת עין בוחנת של הציבור בישראל

משה גפני:  אנחנו מאחלים לך בהצלחה

משה גפני:       התהליך הוא כזה

משה גפני:  אם אתה רוצה להגיד משהו לחברי הוועדה אז, בבקשה, עכשיו זה הזמן

משה גפני:  אם אין צורך בזה אז אנחנו נפרדים ממך עד אחרי ההצבעה ואתה תחזור חזרה

משה גפני:  ההצבעה תהיה לא בנוכחותך

ינון אזולאי: זה החלק המותח שלך

שגית אפיק: אתה רוצה שהיא תקריא את הודעת המינוי?     

משה גפני: כן

שולמית אלוני: הודעה על מינוי מנהל כללי: "לפי חוק שירות המדינה (מינויים), התשי"ט-1959 מודיעים בזה כי בהתאם לסעיף 12 לחוק שירות המדינה (מינויים), התשי"ט-1959, להלן "החוק", ובתוקף סמכותה לפי סעיף 41 לחוק מינתה ועדת הכספים של הכנסת את משה מאיר אדרי לתפקיד המנהל הכללי של הכנסת מיום י"ז בטבת התשפ"ג, 10 בינואר 2023"

שולמית אלוני:  זה מהיום

משה גפני: תודה

משה גפני:  מי בעד אישור המינוי? מי נגד? מי נמנע?         

משה גפני: אושרה

קריאה: יש נמנע

משה גפני: המינוי של מר אדרי אושר פה-אחד

אמיר אוחנה: לא פה-אחד

אימאן ח'טיב יאסין: אני נמנעת ואני רוצה להגיד משהו

משה גפני: בסדר, אני אתן לך

משה גפני:  כולם הצביעו בעד להוציא נמנעת אחת שרוצה להגיד משפט, בבקשה

אימאן ח'טיב יאסין: אני מאחלת הצלחה ויש הרבה עבודה ועשייה

אימאן ח'טיב יאסין:  אני נמנעת מכיוון שאני לא מכירה את האיש

אימאן ח'טיב יאסין:  אני ניסיתי לקרוא לפני כן

אימאן ח'טיב יאסין:  אגיד את האמת: לי קשה שהדברים באים במקור מהמקום הביטחוני וגם האמירה שהייתה אז ולמרות ההתנצלות שזה היה טעות, עדיין האפקט הראשוני עושה לי לא נוח

אימאן ח'טיב יאסין:  בגלל זה אני נמנעת ומאחלת בהצלחה

אופיר כץ: "ביטחוני" זה שומרים על מדינת ישראל ואזרחי ישראל

משה גפני: לא, לא

קריאה: השאלה אם הוא היה ערבי זה היה טוב

חנוך דב מילביצקי: - - -     

אופיר כץ: - - - שומרים על אזרחי מדינת ישראל

אימאן ח'טיב יאסין: - - - בתפיסה שלי - - - לא פגשתי אותו ממקום טוב

חנוך דב מילביצקי: השאלה אם הוא היה ערבי זה היה טוב

אופיר כץ: מה זה "ביטחוני"? שומרים על אזרחי מדינת ישראל

אופיר כץ:  גם עלייך

אופיר כץ: - - - שומרים גם על - - -     

אליהו (אלי) רביבו: מצער ומתסכל שאנשי שירות - - -     

חנוך דב מילביצקי: קשה עם ביטחון מדינת ישראל

חנוך דב מילביצקי:  בעזרת השם כל החיים יהיה לכם קשה

משה גפני: רבותיי - - -     

אחמד טיבי: מותר להגיד הערה

אחמד טיבי:  מה זה הדבר הזה?      

אימאן ח'טיב יאסין: זה באמת יותר מגזעני ואפילו לא יודעת איך לתאר את זה

ניסים ואטורי: אבל זה גזעני לא להצביע למועמד יהודי

ניסים ואטורי:  אתם נגד ביטחון מדינת ישראל

אימאן ח'טיב יאסין: - - - זה הרוע בפני עצמו

קריאות: - - -     

חנוך דב מילביצקי: אויבים

חנוך דב מילביצקי:  אתם נגד ביטחון מדינת ישראל באופן - - -     

אימאן ח'טיב יאסין: - - -     

אליהו (אלי) רביבו: אדוני היושב-ראש, אני מבקש משפט

קריאות: - - -     

משה גפני: מה זה הדבר הזה?      

אליהו (אלי) רביבו: אדוני היושב-ראש, אני מבקש להתייחס לדבריה

משה גפני: חברת הכנסת אימאן

משה גפני:       מותר לכל חבר כנסת להעיר איזו הערה שהוא רוצה

אליהו (אלי) רביבו: תאפשר לנו

משה גפני: בסדר

משה גפני:  אני אאפשר לכל אחד שמבקש

משה גפני:  אני עברתי פה הרבה מאוד מינויים של מנכ"לים לכנסת

משה גפני:  מותר לכל אחד להעיר את ההערה שלו

משה גפני:  אנחנו צריכים להיות פתוחים לשמוע גם דברים שאנחנו לא תמיד אוהבים לשמוע

משה גפני:  אני חושב שההתערבות במה שהיא אמר היא מיותרת

משה גפני:  היא אמרה את מה שהיא אמרה

משה גפני:  אגב, שלא תהיה טעות – הנושא הזה של איש משטרה או איש צבא או לא חשוב מה זה לא תמיד ערובה להצלחה

משה גפני:  ראינו את זה גם בין חברי הכנסת

ניסים ואטורי: זה גם לא ערובה לכישלון

ניסים ואטורי:  חזות הכול זה להגיד שבגלל שהוא איש ביטחון הוא לא מתאים

אחמד טיבי: היא לא אמרה בדיוק את זה

אחמד טיבי:  תקשיב טוב למה שאומרים אנשים

משה גפני: טרם נמשיך את הדיון אני רק מבקש - -     

אחמד טיבי: אגב, חברי הכנסת הערבים הצביעו עבור מיקי לוי שהיה מפקד משטרה

משה גפני: מפקד מחוז ירושלים?      

אחמד טיבי: כן

אחמד טיבי:  כולם הצביעו

אחמד טיבי:  כל הערבים

ניסים ואטורי: כי זאת הייתה ממשלת פלסטין הראשונה, אמרת

ינון אזולאי: עכשיו זה דיון חגיגי יותר

ינון אזולאי:  די

ינון אזולאי:  אני מקווה שהוא לא צפה בערוץ הכנסת

משה גפני: משה מאיר אדרי, נבחרת על-ידי חברי הוועדה להיות מנכ"ל הכנסת

משה גפני:  אני מאחל לך בהצלחה, אני מאחל לך להצליח בכל מה שאתה עושה

משה גפני:  אם אתה רוצה לומר כמה מילים לחברי הוועדה, בבקשה; ואם לא, יש כמה שביקשו רשות דיבור

משה ארם: אני?     

משה גפני: בטח, מה השאלה? אתה מנכ"ל עכשיו

משה ארם: אני רוצה להודות ליושב-ראש הכנסת חבר הכנסת אמיר אוחנה, ליושב-ראש ועדת הכספים חבר הכנסת הרב משה גפני, חברי הוועדה כולם, על האמון

משה ארם:  זאת זכות גדולה בעבורי לשרת כמנכ"ל הכנסת

משה ארם:  יחד עם עובדות ועובדי המשכן אנחנו נפעל למען אזרחי ישראל, ונעשה הכול כדי להביא את היכולות גם הדיוניות וגם – אני יכול להגיד – האנושיות לכך שהמשכן יעבוד בצורה טובה למען כולם

משה ארם:  תודה רבה

משה גפני: תודה רבה

משה גפני:  חבר הכנסת ינון אזולאי, בבקשה

ינון אזולאי: תודה רבה לך, אדוני

ינון אזולאי:  ברכות, מר משה מאיר אדרי

ינון אזולאי:  אתה אולי לא מכיר אותי באופן אישי אבל אנשים שאנחנו מכירים מדברים עליך טוב

ינון אזולאי:       אני רוצה להגיד לך גם מילה טובה על עובדי הכנסת

ינון אזולאי:  יש פה עובדים מדהימים שנותנים את הנשמה ומוסרים את נשמתם ונפשם למעננו חברי הכנסת

ינון אזולאי:  זה כלל עם ישראל

ינון אזולאי:  אני בטוח, לפי מה שאמר אופיר חברי וגם מה שהיושב-ראש אמר, שאתה תעשה הכול כדי לכבד אותם ולתת להם את המקום הראוי להם

ינון אזולאי:  אתה נכנס אחרי תקופה – ושים את זה על השולחן – שלא הייתה קלה, אבל אנחנו מצפים ממך שתיקח את זה בשתי ידיים ותרים אותם

ינון אזולאי:  הם יעזרו לך ויסייעו לך כי הם עוזרים לכולם

ינון אזולאי:  כשהם חזקים העבודה בכנסת תהיה טובה

ינון אזולאי:  אני יודע שתעשה את זה

ינון אזולאי:  לכן אנחנו מאחלים לך בהצלחה, שלא תצא תקלה תחת ידי כולנו וכמובן, תחת ידך עם היושב-ראש

ינון אזולאי:  שיהיה בהצלחה רבה

משה גפני: תודה רבה

משה גפני:  חבר הכנסת יוני מישרקי, בבקשה

יונתן מישרקי: אדוני היושב-ראש, יושב-ראש הכנסת, ברכות, אדוני המנכ"ל

יונתן מישרקי:  אני לא סגור על זה – משה  מאיר אדרי או צ'יקו? מה שתחליט נקרא לך, רק תחליט באיזה שם

משה ארם: השם שבחרו לי הוריי – משה מאיר

יונתן מישרקי: בסדר גמור

יונתן מישרקי:  אני מאחל לך בהצלחה גדולה

יונתן מישרקי:  קח בחשבון שיש חברי כנסת קצת רגישים אז שהרגישות שלך תבוא לידי ביטוי

יונתן מישרקי:  בהצלחה בשם כולנו

ינון אזולאי: דרך אגב, הוא אחד החברים שהצביע בעד והוא לא מסודר עם חדר

משה גפני: חברת הכנסת אימאן ח'טיב יאסין, בבקשה

אימאן ח'טיב יאסין: כבוד המנכ"ל, קודם כול אני מאחלת לך הצלחה רבה

אימאן ח'טיב יאסין:  אני אישית מאמינה גדולה שהנכס האמיתי של כל מערכת וארגון זה ההון האנושי

אימאן ח'טיב יאסין:  אין ספק, שההון האנושי המופקד במקום הזה הוא הכי חשוב כי הוא קובע מדיניות לכלל האזרחים במדינה

אימאן ח'טיב יאסין:  ויש לי ציפייה שאתה תיקח את זה למקום יותר טוב בשביל כולנו

משה ארם: תודה רבה

משה גפני: תודה רבה

משה גפני:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש, אדוני יושב-ראש הכנסת, אדוני המנכ"ל, אני מבקש להוסיף את הקול שלי לתמיכה כי נאלצתי לצאת לכמה דקות

משה גפני: אני אצטרך להתייעץ עם היועצת המשפטית

ולדימיר בליאק: אם זה אפשרי

אחמד טיבי: אמרנו שזה על חודו של קול

ולדימיר בליאק: על חודו של קול – אז הקול שלי, ואני שמח על כך

ולדימיר בליאק:       למנכ"ל ולי יצא תקופה מסוימת לחלוק את אותו מכון כושר במודיעין-מכבים-רעות

ולדימיר בליאק:  ראיתי את ההתמדה שלך מדי יום שישי

ולדימיר בליאק:  כאיש ספורט אני מאוד מעריך את זה

משה גפני: איפה, בחדר הכושר?      

ולדימיר בליאק: כן

משה גפני: זה לא ניגוד עניינים?      

ולדימיר בליאק: ראיתי את ההתמדה שלך ואת הרצינות שלך, ואני, כמובן, מתרשם מאוד מהניסיון הניהולי

ולדימיר בליאק:  שיהיה לך בהצלחה

משה גפני: תודה רבה

משה גפני:  בבקשה, חבר הכנסת יצחק קרויזר

יצחק קרויזר: קודם כול, ברכות ליושב-ראש הכנסת וגם למנכ"ל הכנסת

יצחק קרויזר:  מינוי ראוי ביותר

יצחק קרויזר:  שיהיה בהצלחה רבה

יצחק קרויזר:  אני גם רוצה לנצל את הבמה המכובדת הזאת ולהגיד תודה לכם, מנהלי אגפים בכנסת, על הכנסה חלקה לתפקיד שלי כחבר כנסת חדש במשכן המכובד הזה

יצחק קרויזר:  תודה רבה ובהצלחה לכולנו

משה גפני: תודה

משה גפני:  חבר הכנסת טיבי, בבקשה

אחמד טיבי: עכשיו לאחר שההצבעה הוכרעה למרות המתח – היושב-ראש הקודם היה קצין משטרה, היושב-ראש הנוכחי היה שר לביטחון הפנים וגם צ'יקו אדרי היה קצין משטרה

אחמד טיבי:  אני מעדיף שההרכב הזה היה של שלושה רופאים, לא שלושה קצינים

אחמד טיבי:  אבל, בכל זאת, הבניין הזה הוא החשוב ביותר והמורכב ביותר

אחמד טיבי:  גם מבחינת יחסי אנוש, גם מבחינה ארגונית לא קל לנהל אותו, זה מאתגר מאוד

אחמד טיבי:  אני מקווה שאתה תדע להוביל את הבניין הזה ואת הכנסת קדימה ביחסים טובים עם כלל מרכיבי הבית הזה

אחמד טיבי:  זאת לא משימה קשה במיוחד כי בדרך כלל מתוך ניסיון לכל חברי הכנסת יש יחסים טובים עם המנכ"ל

אחמד טיבי:  אני לא רוצה להתייחס לנושא החדרים שעלה פה

ינון אזולאי: לא, אני מסודר

ינון אזולאי:  יש לי גם ג'קוזי בחדר, אל תדאג

אחמד טיבי: לכן אני בטוח שאתה והצוות הנהדר שלך וכל עובדי הכנסת שיוצגו כאן על-ידי יושבת-ראש הוועד יעשו עבודה מצוינת

משה ארם: תודה רבה

משה גפני: תודה רבה

משה גפני:  יש עוד מישהו שרוצה?      

אליהו (אלי) רביבו: אני ביקשתי להתייחס

דוד ביטן: קודם כול, אני מאחל הצלחה

דוד ביטן:  אני יודע שאם אמיר בוחר אז הוא בוחר את האנשים הטובים

דוד ביטן:  אבל מנכ"ל בא ומנכ"ל הולך אבל עובדי הכנסת הם עובדים מצוינים

דוד ביטן:  בניגוד לעובדים אחרים פה יש להם תודעת שירות מצוינת והם עובדים בשביל חברי הכנסת בלי דאווין – אני קורא לזה אפילו

דוד ביטן:  אתה מקבל צוות טוב, עובדים טובים

דוד ביטן:  שמור עליהם ותפתח את הכנסת

משה ארם: תודה רבה

משה גפני: בבקשה

משה סעדה: אני מאחל הרבה הצלחה למנכ"ל הנכנס

משה סעדה:  אני מכיר אותו כקצין מצטיין - -     

קריאה: אה, נבהלתי לרגע

ינון אזולאי: הוא לא היה אצלך

משה סעדה: הוא היה אצלי  - - - קצין וג'נטלמן

אופיר כץ: הוא אמר: "אני מכיר אותו" – זה נשמע מביך

משה גפני: אתה רוצה להרחיב בעניין הזה?      

דוד ביטן: אולי הוא היה אצלו

דוד ביטן:  הפוך

משה סעדה: אני חושב דווקא שבמקום של מח"ש נגרם לו עוול, ואני שמח שאמיר אוחנה ממשיך את התיקון החשוב לאיש הזה

משה סעדה:  הוא היה קצין מצטיין, ויהיה מנכ"ל מצטיין, בעזרת השם

משה ארם: תודה רבה

משה גפני: תודה רבה

משה גפני:       אדוני המנכ"ל, אדוני יושב-ראש הכנסת, אני מאחל לך הצלחה בבחירה שלך כמנכ"ל

משה גפני:  חוץ מנתניהו אני הוותיק מבין חברי הכנסת

ניסים ואטורי: חבר הכנסת רביבו רצה לברך

אליהו (אלי) רביבו: לא רציתי לברך

משה גפני: בבקשה

משה גפני:  אחרי זה אני אגיד שוב שהייתי הכי ותיק

אליהו (אלי) רביבו: אמנם גזרתי על עצמי להימנע מלפתוח את פי בימים הקרובים, אך לאור מה ששמעתי כאן מחלק מהחברים אין מנוס, ברשותך, יושב-ראש הוועדה

אליהו (אלי) רביבו:       אדוני יושב-ראש הכנסת, ראשית אני רוצה לברך אותך על הבחירה הנבונה והנכונה שלך ועל כך שהחלטת להביא להצבעתנו את בחירת המנכ"ל הנבחר ולברך אותך עם כניסתך

אליהו (אלי) רביבו:  אני רוצה לאחל לך שתצא מהבית הזה כשאתה תבחר אותו בן אדם עם אותם ערכים, רק עם יותר ניסיון

אליהו (אלי) רביבו:       אני מבקש, ברשותכם, לפנות לחברת הכנסת ח'טיב על מה שאמרה שהשתדך היטב עם הבדיחה השנונה של חבר הכנסת טיבי

אליהו (אלי) רביבו:  אחת הצרות הכואבות של מדינת ישראל בשנים האחרונות היא הפשיעה שהולכת וגוברת בחברה הערבית

אליהו (אלי) רביבו:  לאורך השנים אנחנו מבקשים לגייס את חברינו, נבחרי הציבור מהמגזר הערבי, שיטו שכם אחד איתנו כדי שנתגייס לטפל במחלה הזאת שפוגעת, קודם כול, במי ששלח אותם לכאן

אליהו (אלי) רביבו:  צר לי ומאכזב אותי שחברת הכנסת ח'טיב רואה קצין במשטרת ישראל בכפיפה אחת עם הקצונה בצבא - -     

אחמד טיבי: היא לא - - -     

אליהו (אלי) רביבו: ברשותכם, תאפשר לי, בבקשה, להשלים

משה גפני: אם אפשר לקצר בזה כי לא זה מה שהיא אמרה

אליהו (אלי) רביבו: אני יודע היטב מה היא אמרה - -     

אחמד טיבי: - - -     

אליהו (אלי) רביבו: - - הסאב טקסט שמציק ומעיב שמי שמגיע לתפקידים הבכירים האלה הוא דווקא משדרות הפיקוד הבכיר של משטרת ישראל שנמצא בכפיפה אחת, בעיניה, עם שאר כוחות הביטחון והצבא, שלגישתה, פוגע בזהות הלאומית שלה – חבל שהמשטרה - -      

משה גפני: היא לא אמרה את זה

אליהו (אלי) רביבו: אני מבקש שהיא תבהיר

אימאן ח'טיב יאסין: תמשיך

אליהו (אלי) רביבו: חברים, אני היחיד שהבנתי את זה? אני מבקש לדעת

אימאן ח'טיב יאסין: אז יש לך קשיי הבנה, תסלח לי

אליהו (אלי) רביבו: לא, לי אין קשיי הבנה

אליהו (אלי) רביבו:  אני מבקש שתבהירי את דברייך

אליהו (אלי) רביבו:  את אמרת – לא אני - -     

אימאן ח'טיב יאסין: זה לא בית משפט - - -     

אליהו (אלי) רביבו: - - את אמרת ולא אמרת

אליהו (אלי) רביבו:  גברתי, אם את מתכוונת לומר משהו כדי שנבין אותו אנחנו נשמח לקבל הבהרה, לפחות אני - -     

משה גפני: חבר הכנסת רביבו, תשלים את הדברים שלך

אליהו (אלי) רביבו: לגופו של עניין צריך להכיר בעובדה שטובי בניה של מדינת ישראל מגיעים לתפקידים הבכירים ביותר וזה משתדך היטב עם עברם שבדרך כלל הוא גם צבאי ומשטרתי

אליהו (אלי) רביבו:  אנחנו לא צריכים להתנצל על כך, אנחנו לא צריכים להחביא את זה

אליהו (אלי) רביבו:  אנחנו יכולים רק להתגאות בכך

אליהו (אלי) רביבו:  יישר כוח, אדוני המנכ"ל, על פועלך עד עכשיו

אליהו (אלי) רביבו:  אני סמוך ובטוח שגם נודה לך בהמשך הדרך על הצלחתך כמנכ"ל הכנסת

משה גפני: תודה רבה

משה גפני:  חברת הכנסת אימאן ח'טיב יאסין, אם את רוצה להתייחס

אימאן ח'טיב יאסין: אני לא רוצה - -     

משה גפני: רגע, אני אאפשר לך

משה גפני:  אני רק רוצה להגיד לך, חבר הכנסת רביבו, מה שאמרה חברת הכנסת אימאן – כמעט מילה במילה: אני לא מכירה אותו - -     

אליהו (אלי) רביבו: נכון

משה גפני: - - היא לא אמרה שהוא קצין בצבא או קצין במשטרה – בכלל לא נכנסה לעניין הזה

משה גפני:  היא אמרה, אני לא מכירה אותו, ומכיוון שאני לא מכירה אותו - -     

אליהו (אלי) רביבו: זה החלק הראשון

משה גפני: - - אני לא מצביעה נגדו

ניסים ואטורי: זה יותר גרוע

אליהו (אלי) רביבו: זה החלק הראשון

אליהו (אלי) רביבו:  זה בסדר, ואני מאוד מכבד שכשבן אדם לא מכיר הוא לא מצביע בעד

ניסים ואטורי: אנחנו לא נעיב על החגיגות

אימאן ח'טיב יאסין: בדיוק

אימאן ח'טיב יאסין:  אני לא רוצה להעיב על האירוע

אימאן ח'טיב יאסין:  איחלתי הצלחה, נמשיך לאחל הצלחה

אימאן ח'טיב יאסין:  אני לא אמורה להתגונן ולא להסביר את עצמי

אימאן ח'טיב יאסין:  הדברים שלי היו ברורים לגמרי

אימאן ח'טיב יאסין:  אני אישה עניינית; מצביעה על דברים שאני יודעת, נמנעת כשאני לא יודעת, מתנגדת לדברים שאני יודעת או מסכימה בדברים שאני יודעת

אימאן ח'טיב יאסין:  בזה תם הסיפור

משה גפני: תודה רבה

משה גפני:       אני רוצה לסכם את הדיון ולברך אותך

משה גפני:  אמרתי כבר - -     

ינון אזולאי: אתה הוותיק במשכן

ינון אזולאי:  יש לך עוד חמש דקות של ותק

משה גפני: על כל פנים, אני רואה תמיכה בך ממש מקיר לקיר

משה גפני:  גם חברת הכנסת אימאן אמרה שהיא לא מתנגדת

משה גפני:  אני רוצה שתדע, אדוני המנכ"ל, העבודה כאן היא עבודה עם צוות יוצא מן הכלל

משה גפני:  אמרו את זה חברי הכנסת

משה גפני:  העובדים בכנסת הם עובדים מצוינים

משה גפני:  בכל אופן שיהיה קצת הומור בעניין – אתה רואה פתאום חבר כנסת מגיע לוועדה או למליאה ופתאום הוא תוקף ואנחנו רוצים שיהיה פה שקט בלי התקפות, ואתה לא מבין עד שמתברר שהמנכ"ל לא סידר לו חדר

משה גפני:  אז תדע שהרבה בידיים שלך כדי שחברי הכנסת יבואו לדיונים גם במליאה וגם בוועדות בראש שקט ויפסיקו לריב כל כך אחד עם השני

משה גפני:  ורק שלא יהיה משעמם

משה גפני:  אני מאחל לך בהצלחה, הרבה סיעתא דשמיא

משה ארם: תודה רבה

אמיר אוחנה: ונאמר: אמן

משה גפני: אני מודה לך, אדוני, מנכ"ל הכנסת

משה גפני:  תודה רבה, הישיבה נעולה